גראנד ואלס בריליאנט

גראנד ואלס בריליאנט (בצרפתית: Grande valse brillante) במי במול מז'ור, אופוס 18, מאת פרדריק שופן הוא ואלס שחובר בשנת 1833 ויצא לאור ב-1834. היה זה הוואלס הראשון שלו לפסנתר סולו שיצא לאור, אף כי עוד לפני 1834 כתב שופן לפחות 16 ואלסים, שחלקם הושמדו וחלקם יצאו לאור לאחר מותו.

שופן נתן את השם Grande valse brillante לשלושת הוואלסים הבאים, בקובץ של אופוס 34, שיצא לאור בשנת 1838.

ב-1909 יצר המלחין הרוסי איגור סטרווינסקי תזמור לוואלס זה בשביל הבלט "הסילפידות" של סרגיי דיאגילב מאותה שנה. עוד מלחינים שתזמרו את הוואלס לבלט זה הם אלכסנדר גרצ'נינוב, גורדון ג'ייקוב, רוי דאגלס ובנג'מין בריטן.

קישורים חיצוניים 

  גראנד ואלס בריליאנט, באתר MusicBrainz 
 
 
 
 התווים של גראנד ואלס בריליאנט אופוס 18, באתר "Musopen"

מוזיקה לבלט
יצירות במוזיקה קלאסית
יצירות מאת פרדריק שופן